**Poziv za dostavu projektnih predloga**

1. **OPŠTE INFORMACIJE**

**Informacije o Programu**

Evropska unija, koju zastupa Evropska komisija, u okviru Programa za civilno društvo i medije 2018-2019. finansira Projekat „**SOCIETIES 2 - Podrška organizacijama civilnog društva u osnaživanju tehničkih veština, uključivanju osoba s invaliditetom i EU standardima na zapadnom Balkanu, 2. faza**“.

*Opšti cilj* EU programa je jačanje regionalne saradnje, susedskih odnosa i pomirenja te jačanje participativne demokratije i procesa približavanja EU na zapadnom Balkanu i Turskoj.

*Specifični cilj* ovog programa je jačanje kapaciteta civilnog društva da bude učinkovit i odgovoran nezavisni akter sposoban za konstruktivno povezivanje s vladama o ključnim društvenim izazovima.

**Ciljevi projekta SOCIETIES**

Projekat „SOCIETIES 2 - Podrška organizacijama civilnog društva u osnaživanju tehničkih veština, uključivanju osoba s invaliditetom i EU standardima na zapadnom Balkanu, 2. faza“ predložen je od strane konzorcijuma za socijalnu inkluziju koji je sastavljen od 12 organizacija civilnog društva (OCD).

Sprovode ga OCD koje rade na polju socijalne uključenosti osoba s invaliditetom u Srbiji, Kosovu\*[[1]](#footnote-1), Albaniji, Bosni i Hercegovini i Crnoj Gori. Organizacije iz Italije i Bugarske nude stručnost u procesima tranzicije i deinstitucionalizacije.

*Opšti cilj* projekta je unapređenje kapaciteta i stručnosti organizacija civilnog društva (OCD) u oblasti socijalne inkluzije osoba sa invaliditetom i deinstitucionalizacije kako bi mogle da utiču na procese donošenja odluka i unapređenja socijalnih politika putem učešća u javnom dijalogu.

*Specifični ciljevi* projekta su*:*

* Povećanje kapaciteta organizacija, njihove odgovornost i učinkovitosti za upravljanje inicijativama socijalne uključenosti i deinstitucionalizacije, te za promociju i zagovaranje socijalne uključenosti osoba s invaliditetom, u skladu sa standardima EU.
* Podsticanje povoljnog okruženja za sprovođenje aktivnosti civilnog društva uspostavljanjem trajnih struktura i mehanizama za saradnju i dijalog između OCD-a i javnog sektora.

Projekat je povezan s prioritetom - Zaštita, antidiskriminacija i/ili uključivanje ranjivih grupa. Posebno se fokusira na procese deinstitucionalizacije u mentalnom zdravlju i zaštiti osoba s invaliditetom, na zaštitu i socijalno uključivanje osoba s invaliditetom i na promociji antidiskriminacijskog okruženja u pet uključenih zemalja: Albanija, Bosna i Hercegovina, Kosovo\*, Crna Gora, Srbija.

Projekt je počeo 1. aprila 2020. i traje 48 meseci (do 31.03.2024).

1. **INFORMACIJE O POZIVU**

**Ciljevi poziva**

* Razvoj i podrška socijalnim uslugama u zajednici i socijalnim preduzećima kojima upravljaju OCD, koji podstiču socijalnu uključenost osoba s invaliditetom uključujući osobe s mentalnim poteškoćama.
* Podrška oporavku organizacija civilnog društva ili socijalnih poduzeća (koje pružaju pomoć ili rade s osobama s invaliditetom) od posledica izazvanih virusom Covid-19, kako bi se ojačale njihove strukture za pružanje socijalnih usluga i suočavanje s novim izazovima

**Kriterijumi prihvatljivosti**

**Ko može da se prijavi?**

Ovaj Poziv je otvoren isključivo za lokalne organizacije civilnog društva koje pomažu/rade s osobama s invaliditetom. Da bi ispunio uslove za dobijanje bespovratnih sredstava, podnosilac predloga projekta mora da:

* bude pravno lice osnovano u Srbiji;
* bude neprofitna organizacija;
* bude lokalna organizacija civilnog društva i radi s osobama s invaliditetom;
* bude direktno odgovoran za pripremu i upravljanje predloženim projektom;
* bude registrovan najmanje godinu dana pre objave ovog poziva (pre 30. septembra 2019. godine).

**Partnerstvo**

Partnerstvo s drugim organizacijama nije obavezno, ali je dopušteno i dobrodošlo.

Partnerske organizacije moraju ispunjavati iste kriterijume kao glavni podnosilac predloga projekta.

Partneri učestvuju u stvaranju i sprovođenju projekta i mogu da koriste finansijska sredstva pod istim uslovima kao i podnosilac predloga projekta.

Podnosioci predloga projekta, kao i svi partneri, ne smeju biti u sukobu interesa s bilo kojim partnerom na projektu SOCIETIES 2. Partnerske organizacije koje sprovode projekat SOCIETIES 2 u Srbiji su Caritas Srbije i Građanske inicijative. Više informacije dostupno je na <http://projectsocieties.org/partners-2/>

**Saradnici**

U sprovođenje projekta mogu biti uključene i druge organizacije koje nisu podnosioci predloga projekta ili formalni partneri. One imaju status „saradnika“ i imaju ulogu u implementaciji projekta, ali ne dobijaju finansijska sredstva iz budžeta projekta.

Saradnici ne moraju da ispunjavaju kriterijume koji se primenjuju na partnere. Saradnici mogu biti institucije, lokalne samouprave, predstavnici poslovne zajednice itd. Podake o njima treba popuniti u posebnom odeljku u obrascu za prijavu.

**Prihvatljive aktivnosti**

* Aktivnosti za osnivanje ili za jačanje postojećih socijalnih usluga u zajednici za osobe s invaliditetom ili inicijative za socijalno preduzetništvo koje predviđaju zapošljavanje osoba s invaliditetom i / ili osoba s mentalnim teškoćama.
* Aktivnosti oporavka organizacija civilnog društva/socijalnih preduzeća za osobe sa invaliditetom uzrokovane virusom Covid 19, kroz podršku njihovom razvoju za kreiranje jačih i otpornijih struktura i inoviranju njihovih usluga i / ili proizvoda, tako da se mogu bolje suočiti s eventualnim kriznim razdobljima.

**Prihvatljivi troškovi**

* Troškovi plate prihvatljivi su ukoliko je osoblje direktno povezano s implementacijom aktivnosti;
* Nabavka operativnog i potrošnog materijala i opreme;
* Troškovi obnove i rekonstrukcije prostora prihvatljivi su samo ako je moguće dokazati da direktno doprinose cilju;
* Obuke na radnom mestu;
* Putni i prateći troškovi za osoblje;
* Troškovi promocije i distribucije informacija, štampa promotivno-informativnih ili edukativnih materijala, itd.;
* Ostali troškovi koji su direktno povezani s realizacijom projekta.

Administrativni troškovi (najam prostorija, režije, telefon/internet, materijal, bankarski troškovi itd.) iznose 7% od vrednosti projekta i ne moraju se pravdati računima;

Podnosioci predloga projekta moraju da budu u mogućnosti da garantuju održivost usluga ili socijalnog poslovanja predstavljanjem adekvatnog poslovnog plana ili plana održivosti koji pokriva period za koji se odobrava grant, kao i period nakon završetka granta.

**Neprihvatljivi troškovi**

Dole navedeni troškovi nisu prihvatljivi u okviru ovog Poziva:

* PDV;
* Aktivnosti koje spadaju u opšte aktivnosti nadležnih državnih institucija ili službi državne uprave, uključujući lokalnu samoupravu;
* Akcije koje se tiču samo ili uglavnom pojedinačnih sponzorstava za učešće u radionicama, seminarima, konferencijama, kongresima;
* Dugovi i kamate;
* Provizije za gubitke ili za potencijalne buduće obaveze;
* Kupovina nekretnina;
* Devizni gubici.

**Trajanje projekata**

Projekti ne smeju trajati kraće od 9 ni duže od 18 meseci.

**Broj projekata po podnosiocu predloga projekta**

Podnosilac predloga projekta može da podnese jedan predlog u okviru ovog poziva.

Podnosilac predloga projekta ne može istovremeno da bude partner u drugoj prijavi.

Partneri ne smeju da učestvuju u više aplikacija.

**Finansijska raspodela**

Maksimalni iznos sredstava po pozivu u Srbiji je 66.000 EUR.

Minimalni iznos po projektu je 5.000 EUR.

Maksimalan iznos bespovratnih sredstava koji se dodeljuju po projektu je 8.250 EUR.

Finansiraće se najmanje 8 projekata.

Sufinansiranje nije obavezno, ali je dopušteno.

1. **PODNOŠENJE PREDLOGA PROJEKATA**

**Proces podnošenja predloga projekata**

Podnosilac predloga projekta može da se prijavi isključivo na poziv objavljen u zemlji u kojoj je registrovan. Sve projektne aktivnosti moraju se sprovoditi u zemlji podnosioca predloga projekta.

Ovaj poziv je namenjen je samo za organizacije koje imaju sedište na području Republike Srbije.

Dokumenti koje treba poslati su:

1. Prijavni obrazac 1 (za socijalne usluge) ili Prijavni obrazac 2 (za socijalna preduzeća).
2. Potpisana izjava podnosioca predloga projekta i partnera (zaseban obrazac).
3. Kopija potvrde o registraciji organizacije.
4. Kopija bilansa stanja i bilansa uspeha za poslednju fiskalnu godinu (2019).
5. Ako se projekat sufinansira iz drugih izvora, uz zahtev treba priložiti relevantan dokaz.

Dokumentaciju u elektronskoj verziji, word ili pdf formatu, treba poslati na e-mail [societies2@caritas.rs](mailto:societies2@caritas.rs).

Prijave s nepotpunom dokumentacijom, prijave putem faksa, pošte ili na bilo koji drugi način koji nije propisan ovim pozivom neće se uzimati u obzir, kao ni prijave dostavljene u drugim obrascima.

Projektnu dokumentaciju treba dostaviti na srpskom jeziku.

Svaki podnosilac projektnog predloga primiće e-mail s potvrdom prijema dokumentacije najkasnije tri dana od dana podnošenja prijave.

**Rok za podnošenje predloga projekata**

Rok za predaju projektnih predloga je 15. novembar 2020. god. do 20.00 sati (srednjeevropsko vreme). Prijave predate nakon isteka roka neće se razmatrati.

1. **EVALUACIJA I ODABIR PROJEKATA**

**Postupak**

Poziv će biti otvoren 45 dana od dana objavljivanja, a ocena primljenih zahteva trajaće 30 dana. Za procenu primljenih projektnih predloga formiraće se posebno Komisija za evaluaciju projekata.

Ocenjivanje predloga projekata odvijaće se u dve faze. U prvoj fazi se sprovodi administrativna provera dokumentacije. Samo projekti koji sadrže svu potrebnu dokumentaciju, navedenu u ovom Pozivu, ući će u drugu fazu ocenjivanja.

Svaki podnosilac predloga projekta biće informisan o rezultatima. Popis podržanih projekata biće objavljen na web stranici projekta www.projectsocieties.org i na web stranici Caritasa Srbije [www.caritas.rs](http://www.caritas.rs)

**Kriterijumi za odabir**

|  |  |
| --- | --- |
| **KRITERIJUMI** | **BROJ BODOVA** |
| **Relevantnost i dizajn projekta**   * Relevantnost projekta prema ciljevima ovog poziva * Koherentnost dizajna projekta * Analiza problema koji se želi rešiti * Izvodljivost i doslednost projekta u odnosu na ciljeve * Izvodljivost i doslednost projekta u odnosu na očekivane rezultate * Inovacija | 30 bodova |
| **Ciljna grupa i korisnici**   * Jasno definisani i strateški odabrani krajnji korisnici, ciljna grupa * Broj krajnjih korisnika * Jasno definisane potrebe krajnjih korisnika, ciljne grupe * Konkretan uticaj Projekta na ciljnu grupu | 20 bodova |
| **Održivost projekta**   * Finansijska samoodrživost usluge/preduzeća * Održivost očekivanih rezultata Projekta na institucionalnom nivou | 15 bodova |
| **Budžet i isplativost projekta**   * Budžet Projekta je realan i u skladu s pozivom * Aktivnosti se na odgovarajući način odražavaju u budžetu * Zadovoljavajuć odnos između procenjenih troškova i očekivanih rezultata | 5 bodova |
| **Socijalni aspekt**   * Socijalni uticaj kao što je: osnaživanje osoba, uključivanje saradnika, stvaranje dugoročnih odnosa * Integracija osoba s invaliditetom u strukture planiranih usluga/preduzeća * Aktivnosti podizanja svesti o potrebama osoba sa invaliditetom | 15 bodova |
| **Partnerstvo**   * Partnerstvo (partnerstvo s institucijama ili drugim organizacijama) * Broj i vrsta uključenih saradnika * Kvalitet odnosa s njima * Kapacitet stvaranja veza, učestvovanje u mrežama | 10 bodova |
| **Relevantnost i kompetencije podnosioca predloga projekta**   * Iskustvo u sprovođenju sličnih projekata za osobe sa invaliditetom | 5 bodova |
| **Ukupni maksimalni rezultat** | **100 bodova** |

**Kriterijumi za odabir socijalnih preduzeća (obrazac 2)**

* Dizajn poslovne ideje
* Analiza tržišta, uspeha i faktori rizika
* Budžet i isplativost
* Socijalni aspekt
* Relevantnost i kompetencije podnosioca predloga projekta

**Kriterijumi za odabir za socijalna preduzeća (obrazac 2)**

|  |  |
| --- | --- |
| **KRITERIJUMI** | **BROJ BODOVA** |
| **Dizajn poslovne ideje**   * Relevantnost projekta prema ciljevima ovog poziva * Koherentnost dizajna * Inovacija * Poslovna ideja (vrsta, proizvod/usluga i sl.) | 30 bodova |
| **Analiza tržišta, uspjeha i faktori rizika**   * Analiza tržišta * Analiza prodaje i distribucije * Analiza cene * Analiza uspeha i faktora rizika | 20 bodova |
| **Budžet i isplativost**   * Plan investiranja * Finansijski plan * Budžet je realan i u skladu s pozivom * Aktivnosti se na odgovarajući način odražavaju u budžetu * Zadovoljavajući odnos između procenjenih troškova i očekivanih rezultata * Finansijska održivost usluge / preduzeća | 25 bodova |
| **Socijalni aspekt**   * Socijalni uticaj kao što je: osnaživanje osoba, uključivanje saradnika, stvaranje dugoročnih odnosa * Integracija osoba s invaliditetom u strukture planiranih usluga | 20 bodova |
| **Relevantnost i kompetencije podnosioca predloga projekta**   * Iskustvo u sprovođenju sličnih projekata za osobe sa invaliditetom | 5 bodova |
| **Ukupni maksimalni rezultat** | **100 bodova** |

1. **MONITORING ODOBRENIH PROJEKATA**

**Uvodna obuka za odobrene projekte**

Nakon odobrenja projekta i potpisivanja ugovora s potencijalnim podgrantistima, biće organizovana dvodnevna, uvodna obuka za odobrene projekte. Ova obuka je obavezna za sve organizacije kojima su projekti odobreni. Cilj obuke je da se organizacijama pruže smernice o tome kako sprovoditi aktivnosti i kako postići ciljeve i rezultate projekta.

**Nadgledanje, praćenje i mentorstvo odobrenih projekata**

Kako bi odobreni projekti lokalnih organizacija bili učinkoviti i kvalitativni, Projekat SOCIETIES 2 će pružiti mentorstvo i podršku svakoj organizaciji kojoj je odobren projekt. Lokalni koordinatori i asistenti na Projektu posetiće svaku organizaciju koja je dobila sredstva i pružiti podršku u procesu sprovođenja projekta. Štaviše, praćenje će omogućiti detaljnu analizu elemenata održivosti.

**Prenos sredstava i modaliteti izveštavanja**

Finansijska sredstva odobrenim projektima biće dodeljena nakon potpisivanja ugovora s Caritasom Srbije.

Korisnici moraju da počnu sa aktivnostima u roku od 30 dana od prenosa prve rate sredstava.

Odobreni korisnici podnosiće finansijske i narativne izveštaje Caritasu Srbije kvartalno. U slučaju partnerskih projekata, vodeći kandidat će biti odgovoran za upravljanje finansijskim resursima svih partnerskih organizacija na projektu.

**Vidljivost**

Podnosioci predloga projekta trebalo bi da preduzmu sve potrebne korake kako bi objavili informacije o donatoru projekata (Evropska unija, projekat SOCIETIES). Koliko god je to moguće, projekti koje potpuno ili delimično finansira Evropska unija moraju sadržati informacijske i komunikacijske aktivnosti osmišljene za podizanje svesti određene ili opšte javnosti o razlozima projekta, o podršci EU i o konkretnim rezultatima ove podrške.

Podnosioci predloga projekata moraju se pridržavati ciljeva i prioriteta vidljivosti EU u skladu s Priručnikom za komunikaciju i vidljivost Evropske komisije iz 2018. godine:

<http://ec.europa.eu/europeaid/funding/communication-and-visibility-manual-eu-external-actions_en>).

1. **VREMENSKI OKVIR**

|  |  |  |
| --- | --- | --- |
| **AKTIVNOSTI** | **DATUM** | **VREME** |
| Objavljivanje poziva | 01/10/2020 | n/a |
| Informativne sesije | Prva informativna sesija biće organizovana 15. 10. 2020. online Za sve informacije pratiti sajt [www.caritas.rs](http://www.caritas.rs) ili [www.projectsocieties.org](http://www.projectsocieties.org) | n/a |
| Rok za pitanja | 30/10/2020 | 20:00 (srednjeevropsko vreme) |
| Rok za podnošenje prijava | 15/11/2020 | 20:00 (srednjeevropsko vreme) |
| Informacije o rezultatima | 15/12/2020 | 20:00 (srednjeevropsko vreme) |
| Potpisivanje Ugovora | Okvirni termin 23/12/2020 | n/a |

**Dodatne informacije**

U slučaju potrebe za dodatnim informacijama, možete poslati pitanja na [societies2@caritas.rs](mailto:societies2@caritas.rs) najkasnije do 30. oktobra 2020. Pitanja koja mogu biti relevantna i za druge podnosioce projekata, zajedno s odgovorima i važnim napomenama, biće objavljena na web stranici [www.projectsocieties.org](http://www.projectsocieties.org).

Beograd, 01. oktobar 2020. godine

1. U daljem tekstu: Ovaj naziv je bez prejudiciranja statusa i u skladu je sa Rezolucijom Saveta bezbednosti UN 1244 i mišljenjem Međunarodnog suda pravde o deklaraciji o nezavisnoti Kosova. [↑](#footnote-ref-1)